PMIndiaData/PMIndiaSum huggingface dataset:
ইলেক্ট্ৰনিকছ আৰু তথ্য প্ৰযুক্তিৰ ক্ষেত্ৰত দ্বিপাক্ষিক সহযোগিতা বৃদ্ধিৰ লক্ষ্যৰে ভাৰত আৰু এংগোলাৰ মাজত স্বাক্ষৰিত বুজাবুজি চুক্তি সন্দৰ্ভত কেবিনেটক অৱগত

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত বৈঠকত ইলেক্ট্ৰনিকছ আৰু তথ্য প্ৰযুক্তিৰ ক্ষেত্ৰত দ্বিপাক্ষিক সহযোগিতা বৃদ্ধিৰ লক্ষ্যৰে ভাৰত আৰু এংগোলাৰ মাজত স্বাক্ষৰিত বুজাবুজি চুক্তি সন্দৰ্ভত কেবিনেটক অৱগত কৰা হয়। এই বুজাবুজি চুক্তিয়ে ই-প্ৰশাসন, তথ্য প্ৰযুক্তি শিক্ষাৰ বাবে মানৱ সম্পদ উন্নয়ন, তথ্যৰ সুৰক্ষা, ইলেক্ট্ৰনিকছ হাৰ্ডৱেৰ সামগ্ৰী প্ৰস্তুতকৰণ, ছফটৱেৰ উদ্যোগৰ সৈতে জড়িত তথ্য প্ৰযুক্তি, টেলিমেডিচিন ইত্যাদি দিশত সহযোগিতা বৃদ্ধিত সহায় কৰিব। পটভূমিঃ ইলেক্ট্ৰনিকছ আৰু তথ্য প্ৰযুক্তি মন্ত্ৰালয়ে তথ্য আৰু যোগাযোগ প্ৰযুক্তিৰ ক্ষেত্ৰত দ্বিপাক্ষিক আৰু আঞ্চলিক পৰ্যায়ৰ সহযোগিতা বৃদ্ধিৰ লক্ষ্যৰে বিভিন্ন দেশৰ সৈতে চুক্তি আৰু বুজাবুজি চুক্তি স্বাক্ষৰ কৰি আহিছে। বিশেষকৈ চৰকাৰৰ ‘ডিজিটেল ইণ্ডিয়া’, ‘মেক ইন ইণ্ডিয়া’ৰ দৰে নতুন প্ৰচেষ্টাসমূহৰ প্ৰতি লক্ষ্য ৰাখি ইয়াৰ ব্যৱসায় বৃদ্ধি তথা প্ৰযুক্তিখণ্ডৰ সুযোগ সৃষ্টি লক্ষ্যৰে বিভিন্ন দেশৰ সৈতে সহযোগিতা বৃদ্ধিত গুৰুত্ব আৰোপ কৰি আহিছে ইলেক্ট্ৰনিকছ আৰু তথ্য প্ৰযুক্তি মন্ত্ৰালয়ে। এই মন্ত্ৰালয়ে ই-প্ৰশাসন, তথ্য প্ৰযুক্তি শিক্ষাৰ বাবে মানৱ সম্পদ উন্নয়ন, তথ্যৰ সুৰক্ষা, ইলেক্ট্ৰনিকছ হাৰ্ডৱেৰ সামগ্ৰী প্ৰস্তুতকৰণ, ছফটৱেৰ উদ্যোগৰ সৈতে জড়িত তথ্য প্ৰযুক্তি, টেলিমেডিচিন ইত্যাদি দিশত সহযোগিতা বৃদ্ধি অধিক গুৰুত্ব আৰোপ কৰিছে। ইয়াৰ ভিত্তিতে এংগোলাৰ সৈতে এই চুক্তি স্বাক্ষৰ কৰা হয়।
কাইলৈ দিল্লী যক্ষ্মা ৰোগ নিৰ্মূলকৰণ সন্মিলন উদ্বোধন কৰিব প্ৰধানমন্ত্ৰী নৰেন্দ্ৰ মোদীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ নতুন দিল্লীৰ বিজ্ঞান ভৱনত দিল্লী যক্ষ্মা ৰোগ নিৰ্মূলকৰণ সন্মিলনৰ উদ্বোধন কৰিব। স্বাস্থ্য আৰু পৰিয়াল কল্যান মন্ত্ৰালয়, বিশ্ব স্বাস্থ্য সংস্থাৰ দক্ষিণ পূব এছিয়া মাণ্ডলিক কাৰ্যালয়(SE) আৰু যক্ষ্মা প্ৰতিৰোধ বিভাগে যুটীয়াভাৱে সন্মিলনখনি আয়োজন কৰিছে। এই উপলক্ষে প্ৰধানমন্ত্ৰীয়ে যক্ষ্মা ৰোগমুক্ত বাৰত অভিযানৰ শুভাৰম্ভ কৰিব। যক্ষ্মা নিৰ্মূলকৰণৰ বাবে ৰাষ্ট্ৰীয় কৌশলগত পৰিকল্পনাক আগবঢ়াই নিয়াৰ বাবে যক্ষ্মামুক্ত ভাৰত অভিযানে কাম কৰিব। যক্ষ্মা নিৰ্মূলকৰণৰ বাবে ৰাষ্ট্ৰীয় কৌশলগত পৰিকল্পনাৰ বাবে পৰৱৰ্তী তিনি বছৰত ১২,০০০তকৈও অধিক ধন ব্যয় কৰা হ’ব, যাৰ দ্বাৰা মানসম্পন্ন ঔষধ, চিকিৎসা আৰু সমৰ্থন আগবঢ়োৱা হ’ব। নতুন ৰাষ্ট্ৰীয় কৌশলগত পৰিকল্পনাই কেইবাটাও দৃষ্টিভংগীক সামৰি লৈছে, যাৰ লক্ষ্য হৈছে সকলো যক্ষ্মা ৰোগীক চিনাক্ত কৰি তেওঁলোকক সময়মতে উপযুক্ত চিকিৎসা আগবঢ়োৱা। প্ৰধানমন্ত্ৰীয়ে ২০২৫ চনৰ ভিতৰত দেশৰ পৰা যক্ষ্মা নিৰ্মূলকৰণৰ আহ্বান জনাই সংশোধিত ৰাষ্ট্ৰীয় যক্ষ্মা আঁচনিক নতুনকৈ কাৰ্যকৰী কৰাত গুৰুত্ব দিছে। উল্লেখ্য যে ১৯৯৭ চনৰ পৰা বৰ্তমানলৈকে ২ কোটিতকৈ অধিক ৰোগীক চিকিৎসা আগবঢোৱা হৈছে।
খাদ্য সুৰক্ষা তথা ইয়াৰ লগত প্ৰাসংগিক অন্যান্য বিষয়ত ভাৰত-আফগানিস্তানৰ মাজত সহযোগিতামুলক চুক্তি স্বাক্ষৰৰ প্রস্তাৱত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেবিনেট বৈঠকত খাদ্য সুৰক্ষা তথা ইয়াৰ লগত প্ৰাসংগিত অন্যান্য বিষয়ত ভাৰতৰ খাদ্য সুৰক্ষা আৰু মানক প্ৰাধিকৰণ (FSS)ৰ মাজত পাৰস্পৰিক সহযোগিতা বৃদ্ধিৰ প্ৰস্তাৱিত চুক্তিত অনুমোদন জনায়। প্রস্তাবিত চুক্তিখনে নিম্নোলিখিত দিশসমূহ সামৰি ল’ব ক) যোগাযোগ আৰু তথ্য বিনিময়ৰ ক্ষেত্রত একটি পদ্ধতিগত ব্যবস্থা গঢ়ি তোলা খ) আমদানি প্রক্রিয়া, গুণগত মান নিয়ন্ত্রণ, নমুনা পৰীক্ষা, পেকেজিং আৰু লেবেলিঙৰ দৰে পাৰস্পৰিক লাভালাভজনিত দিশ-সংশ্লিষ্ট চিহ্নিত ক্ষেত্রসমূহত প্রযুক্তিগত জ্ঞান আৰু তথ্য বিনিময় গ)সংশ্লিষ্ট বিষয়ত যুটীয়া প্রচেষ্টাত আলোচনা-চক্র, কর্মশালা, ভ্ৰমণ বিনিময়, ভাষণ আৰু বক্তৃতাদানৰ ব্যৱস্থা, প্রশিক্ষণ কার্যসূচী ইত্যাদি আয়োজন কৰা। আৰু ঘ)দুয়ো দেশৰ পক্ষ লাভাজনক অন্যান্য স্বার্থজড়িত বিষয়সমূহৰ সহযোগিতামুলক বিনিময় কৰা। খাদ্য সুৰক্ষাৰ উপযোগী ব্যৱস্থা গঢ়ি তোলাৰ লক্ষ্যৰে এই সহযোগিতামুলক বিনিময় চুক্তিৰ অধীনত উত্তম অনুশীলৰ বিনিময়ৰ সমান্তৰালভাৱে সংশ্লিষ্ট ক্ষেত্রত দক্ষতা বিকাশৰ ক্ষেত্রতো দুয়ো দেশে পৰস্পৰৰ মাজত সহযোগিতা বৃদ্ধিৰ জৰিয়তে কাম কৰি যাব।
উত্তৰাখণ্ডৰ পৌৰীত সংঘটিত বাছ দুৰ্ঘটনাত প্ৰাণহানিৰ ঘটনাত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে উত্তৰখণ্ডৰ পৌৰীত সংঘটিত বাছ দুৰ্ঘটনাত প্ৰাণহানিৰ ঘটনাত গভীৰ শোক প্ৰকাশ কৰিছে। প্ৰধানমন্ত্ৰীয়ে লগতে দুৰ্ঘটনাটোত আহত হোৱাসকলৰ আশু আৰোগ্য কামনা কৰে। প্ৰধানমন্ত্ৰীৰ কাৰ্য্যালয়ে এইদৰে টুইট কৰে; "উত্তৰাখণ্ডৰ পৌৰীত সংঘটিত বাছ দুৰ্ঘটনাটোক লৈ শোকাহত হৈছো। মই এই দুখৰ সময়ত শোকসন্তপ্ত পৰিয়ালবৰ্গলৈ মোৰ সমবেদনা জ্ঞাপন কৰিছো। মই আহতসকলৰ আশু-আৰোগ্য কামনা কৰিলো। উদ্ধাৰ অভিযান অব্যাহত আছে। ভুক্তভোগীসকললৈ সম্ভৱপৰ সকলোধৰণৰ সাহায্য আগবঢ়োৱা হ’বঃ প্ৰধানমন্ত্ৰী মোদী।"
ৰাষ্ট্ৰীয় গ্ৰাম্য খোৱাপানী আঁচনিৰ পুনঃগঠন আৰু ভৱিষ্যতে চলাই নিয়াৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মোদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত গ্ৰাম্যাঞ্চলৰ লোকসকলৰ সুবিধা হোৱাকৈ এক ফলপ্ৰসূ, প্ৰতিযোগিতামূলক, সততে পৰ্যবেক্ষণ কৰি থাকিব পৰা বহনক্ষম ব্যৱস্থাৰূপে ৰাষ্ট্ৰীয় গ্ৰাম্য খোৱাপানী আঁচনিৰ পুনঃগঠন আৰু ভৱিষ্যতে চলাই নিয়াৰ প্ৰস্তাৱত অনুমোদন জনোৱা হয়। এই আঁচনিৰ বাবে চতুৰ্দশ বিত্তীয় পৰিষদৰ ২০১৭-১৮ বৰ্ষৰ পৰা ২০১৯-২০ বৰ্ষলৈকে মুঠ ২৩,০৫০ কোটি টকাৰ অনুমোদন জনোৱা হয়। এই আঁচনিয়ে দেশৰ সমগ্ৰ গ্ৰাম্যাঞ্চলৰ জনতাক সামৰি ল’ব।আঁচনিৰ পুনঃগঠনে ইয়াক অধিক সুবিধাজনক, ফলপ্ৰসূ, প্ৰতিযোগিতামূলক তথা মন্ত্ৰালয়ে সততে পৰ্যবেক্ষণ কৰি থাকিব পৰা নলেৰে পানীযোগানৰ এক বহনক্ষম ব্যৱস্থা কৰিব বুলি আশা কৰা হৈছে। সিদ্ধান্তৰ বিতং তথ্যঃ ১. ৰাষ্ট্ৰীয় গ্ৰাম্য খোৱাপানী আঁচনি চতুৰ্দশ বিত্তীয় পৰিষদৰ সময়সীমাৰ শেষলৈকে, অৰ্থাৎ, ২০২০ বৰ্ষৰ মাৰ্চলৈকে চলিব। ২. ৰাষ্ট্ৰীয় গ্ৰাম্য খোৱাপানী আঁচনিৰ পুনঃগঠনৰ ফলত জাপানীজ এনকেফেলাইটিছ, একিউট এনকেফেলাইটিছ চিন্ড্ৰমৰদ্বাৰা প্ৰভাৱিত অঞ্চলৰ বাবে ২% পুঁজি ধাৰ্য কৰা হ’ব। ৩. ৰাষ্ট্ৰীয় গ্ৰাম্য খোৱাপানী আঁচনিৰ অধীনৰ নতুন উপ-আঁচনি, খোৱাপানী আৰু অনাময় মন্ত্ৰালয়ে ২০১৭ চনৰ ফেব্ৰুৱাৰীত আৰম্ভ কৰা ৰাষ্ট্ৰীয় পানীৰ মান উপ-অভিযানে আৰ্ছেনিক আৰু ফ্লুৰইডৰদ্বাৰা প্ৰভাৱিত ২৮০০০ টা বসতি অঞ্চলত খোৱাপানীৰ বিশুদ্ধকৰণৰ প্ৰয়োজনীয়তাৰ ওপৰত ব্যৱস্থা গ্ৰহণ কৰিব। আনুমানিকভাৱে অহা চাৰি বছৰত অৰ্থাৎ, ২০২১ বৰ্ষৰ মাৰ্চলৈকে ইয়াৰ বাবে কেন্দ্ৰৰ ১২,৫০০ কোটি টকাৰ প্ৰয়োজন হব। এই পুঁজিৰ ব্যয় ৰাষ্ট্ৰীয় গ্ৰাম্য খোৱাপানী আঁচনিয়ে বহন কৰিব। ৪. এই আঁচনিৰ বাবে দ্বিতীয় কিস্তিলৈকে ধন ৰাজ্য চৰকাৰে বহন কৰিব যিটো কেন্দ্ৰীয় চৰকাৰে পিছত ঘূৰাই দিব।যদি কোনো ৰাজ্য চৰকাৰে বিত্তীয় বৰ্ষৰ ৩০ নৱেম্বৰৰ ভিতৰত সেই পুঁজি বিচাৰি আবেদন কৰিব নোৱাৰে, তেন্তে সেই পুঁজি ভাল কাম কৰা ৰাজ্যসমূহক যোগান ধৰা হ’ব। ৫. পিছৰ আধা কিস্তি ৰাজ্য চৰকাৰসমূহৰ প্ৰদৰ্শনৰ ওপৰত ভিত্তি কৰি প্ৰদান কৰা হ’ব। ৬. কেবিনেটে এই আঁচনিৰ বাবে চতুৰ্দশ বিত্তীয় পৰিষদৰ ২০১৭-১৮ বৰ্ষৰ পৰা ২০১৯-২০ বৰ্ষলৈকে মুঠ ২৩,০৫০ কোটি টকাৰ অনুমোদন জনাইছে। ৰাষ্ট্ৰীয় পানীৰ মান উপ-অভিযানে ২০২১ বৰ্ষৰ মাৰ্চলৈকে আৰ্ছেনিক আৰু ফ্লুৰইডৰদ্বাৰা প্ৰভাৱিত সকলো বসতি অঞ্চলত খোৱাপানীৰ বিশুদ্ধকৰণৰ প্ৰয়োজনীয়তাৰ ওপৰত বহনক্ষম ব্যৱস্থা গ্ৰহণ কৰিবলৈ লক্ষ্য স্থিৰ কৰিছে। আঁচনিৰ বিভিন্ন দিশসমূহ হ্ৰাস কৰি ৰাজ্য চৰকাৰসমূহক ৰাষ্ট্ৰীয় গ্ৰাম্য খোৱাপানী আঁচনিৰ পুঁজি ব্যৱহাৰ কৰিবলৈ সুবিধা কৰি দিছে। খোৱাপানী আৰু অনাময় মন্ত্ৰালয়ৰ সংহত তথ্য পৰিচালনা ব্যৱস্থামতে, ১৬.৭% ঘৰলৈ ৰাজহুৱা নল সংযোগৰ জৰিয়তে ভাৰতৰ প্ৰায় ৭৭% জনতাই আৰু প্ৰায় ৫৬% গ্ৰাম্যাঞ্চলৰ জনতাই বিশুদ্ধ খোৱাপানী (প্ৰতিদিনে গাইপতি ৪০ লিটাৰ )পাবলৈ সক্ষম হৈছে। পটভূমিঃ সুবিধাজনক, সুলভ আৰু যথেষ্ট পৰিমাণে বিশুদ্ধ খোৱাপানী যোগান সুনিশ্চিত কৰিবৰ বাবে ২০০৯ চনত ৰাষ্ট্ৰীয় গ্ৰাম্য খোৱাপানী আঁচনি মুকলি কৰা হৈছিল। কেন্দ্ৰ আৰু ৰাজ্য চৰকাৰৰ মাজত ৫০-৫০ পুঁজিৰ ব্যৱস্থাৰে আৰম্ভ কৰা এই আঁচনিৰ পূৰ্বৰ সফলতা আৰু বিফলতাৰ ওপৰত ভিত্তি কৰি নিৰ্দিষ্ট কিছুমান সংশোধন কৰি ইয়াক অধিক ফলপ্ৰসূ আৰু প্ৰতিযোগিতামূলক কৰিব বিচৰা হৈছে। ফলপ্ৰসূ, প্ৰতিযোগিতামূলক, সততে পৰ্যবেক্ষণ কৰি থাকিব পৰা বহনক্ষম ব্যৱস্থাৰূপে ৰাষ্ট্ৰীয় গ্ৰাম্য খোৱাপানী আঁচনিৰ পুনঃগঠন কৰিবৰ বাবে ৰাজ্য চৰকাৰ তথা বিভিন্ন অংশীদাৰ যেনে আন্তঃৰাষ্ট্ৰীয় সংস্থা, নীতি আয়োগ আদি সকলৰ সৈতে কেইবালানিও আলোচনা অনুষ্ঠিত হৈছিল আৰু কিছুমান পৰামৰ্শ গৃহীত কৰা হৈছিল।ইয়াৰ ফলত আঁচনিৰ বিভিন্ন দিশসমূহ হ্ৰাস কৰি ৰাষ্ট্ৰীয় গ্ৰাম্য খোৱাপানী আঁচনিৰ পুঁজি ব্যৱহাৰ কৰিবলৈ সুবিধা হ’ব বুলি আশা কৰা হৈছে।
নিম্ন ন্যায়াধীকাৰীসমূহৰ বাবে দ্বিতীয় ৰাষ্ট্ৰীয় ন্যায়িক দৰমহা আয়োগৰ নিযুক্তিৰ অনুমোদন কেবিনেটৰ

প্ৰধানমন্ত্ৰী নৰেন্দ্ৰ মোদীৰ সভাপতিত্বত অনুষ্ঠিত কেন্দ্ৰীয় কেবিনেটে কনিষ্ঠ ন্যায়াধিকাৰীসমূহৰ বাবে দ্বিতীয় ৰাষ্ট্ৰীয় ন্যায়িক দৰমহা আয়োগৰ নিযুক্তিত অনুমোদন জনায়। উচ্চতম ন্যায়ালয়ৰ প্ৰাক্তন ন্যায়াধীশ অৱসৰপ্ৰাপ্ত জে.পি. ভেংকটৰামা ৰেড্ডিৰ নাম উক্ত আয়োগৰ অধ্যক্ষৰূপে নিৰ্বাচিত কৰা হৈছে। কেৰালা উচ্চ ন্যায়ালয়ৰ প্ৰাক্তন ন্যায়াধীশ আৰ. বসন্তকো আয়োগৰ সদস্য হিচাপে মনোনীত কৰা হৈছে। আয়োগে ৰাজ্যসমূহক তেওঁলোকৰ পৰামৰ্শ ১৮ মাহৰ ভিতৰত দাঙি ধৰিব। ৰাজ্য আৰু কেন্দ্ৰীয় শাসিত অঞ্চলসমূহৰ ন্যায়িক বিষয়াসমূহৰ চাকৰিৰ বিভিন্ন সুবিধা আৰু পৰিস্থিতিৰ উন্নতিৰ বাবে এই আয়োগখন গঠন কৰা হৈছে। বেতন পৰিগঠন সম্পৰ্কীয় বিভিন্ন আসোঁৱাহ দূৰ কৰাৰ লগতে কাম কৰাৰ পদ্ধতি, কাৰ্যালয়ৰ পৰিবেশ আৰু অন্যান্য ভাট্টা আৰু লাভসমূহৰ আলোচনা কৰি তাক উন্নত কৰাটোৱে আয়োগৰ লক্ষ্য। ইয়াৰ বাবে আয়োগে নিজস্ব পদ্ধতি আৰু সাধনৰ ব্যৱহাৰ কৰি ন্যায়িক বিষয়াসমূহৰ বেতন পৰিকাঠামো সমহাৰ কৰাত গুৰুত্ব দিব। আয়োগৰ এই পৰামৰ্শসমূহে ন্যায় প্ৰশাসনৰ বিভিন্ন বিশৃংখলাসমূহ দূৰ কৰাত সহায় কৰিব।
৭ জুনত প্ৰধানমন্ত্ৰী জন ঔষধি পৰিয়োজনা আৰু সহজলভ্য কাৰ্ডিয়েক ষ্টেণ্ট আৰু আঠু সংৰোপনৰ সুবিধা লাভ কৰা হিতাধিকাৰীৰ সৈতে ‘সংবাদ’ অনুষ্ঠানত বাৰ্তালাপ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ৭ জুনৰ পুৱা ৯.৩০ বজাত প্ৰধানমন্ত্ৰী জন ঔষধি পৰিয়োজনা (পিএমবিজেপি)আৰু সহজলভ্য কাৰ্ডিয়েক ষ্টেণ্ট আৰু আঠু সংৰোপনৰ সুবিধা লাভ কৰা হিতাধিকাৰীৰ সৈতে ‘সংবাদ’ অনুষ্ঠানত বাৰ্তালাপ কৰিব। এই ‘সংবাদ’ অনুষ্ঠানৰ উদ্দেশ্য হৈছে কেনেকৈ এই প্ৰচেষ্টাসমূহে ৰোগী, বিশেষকৈ দুখীয়া লোকসকলৰ জীৱনলৈ পৰিৱৰ্তন আনিছে, সেই সম্পৰ্কে পোনপটীয়াকৈ সুবিধা লাভ কৰা লোকসকলৰ মন্তব্য জনা। এই ‘সংবাদ’ অনুষ্ঠান বিভিন্ন ছ’চিয়েল মিডিয়া মঞ্চ যেনে-নমো এপ, ইউটিউব, ফেচবুক ইত্যাদিৰ জৰিয়তে সম্পন্ন হ’ব।
নাৰী শক্তিক অধিক শক্তিশালী কৰাৰ সামূহিক অংগীকাৰৰ প্ৰশংসা কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতত নাৰী শক্তিক অধিক শক্তিশালী কৰাৰ বাবে ১৩০ কোটি ভাৰতীয়ৰ সামূহিক অংগীকাৰৰ প্ৰশংসা কৰে। কেন্দ্ৰীয় নাৰী আৰু শিশু কল্যাণ মন্ত্ৰী শ্ৰীমতী স্মৃতি ইৰাণীয়ে ভাৰতত কন্যা শিশুৰ মৃত্যুৰ হাৰ হ্ৰাস হোৱা সন্দৰ্ভত কৰা এটা টুইটৰ উদ্ধৃতি দি প্ৰধানমন্ত্ৰীয়ে এইদৰে টুইট কৰে; “ই এক অতি ভাল লক্ষণ। আমাৰ নাৰী শক্তিক অধিক শক্তিশালী কৰাৰ বাবে ১৩০ কোটি ভাৰতীয়ৰ সামূহিক অংগীকাৰৰ প্ৰতিফলন।”
ফিলিপাইনছ ভ্ৰমণৰ পূৰ্বে প্ৰধানমন্ত্ৰীৰ প্ৰেছ বিবৃত্তি

ফিলিপাইনছ ভ্ৰমণৰ পূৰ্বে প্ৰধানমন্ত্ৰী শ্ৰী নৰেন্দ্ৰ মোদীয়ে আগবঢ়োৱা প্ৰেছ বিবৃত্তি তলত হুবহু আগবঢ়োৱা হ’ল- “১২ নৱেম্বৰৰ পৰা তিনিদিনীয়া ভ্ৰমণসূচীৰে মই মেনিলালৈ যাম। এয়া হৈছে মোৰ ফিলিপাইনছৰ প্ৰথমটো দ্বিপাক্ষিক ভ্ৰমণ, য’ত মই আছিয়ান-ইণ্ডিয়া আৰু পূব এছিয়া সন্মিলনত ভাগ ল’ম। এই সন্মিলনত মোৰ অংশগ্ৰহণে আছিয়ান সদস্য ৰাষ্ট্ৰসমূহৰ লগতে ভাৰত-প্ৰশান্ত মহাসাগৰীয় অঞ্চলৰ সৈতে ভাৰতৰ গভীৰ সম্পৰ্কৰ প্ৰতিশ্ৰুতিৰ এক ইংগিত বহন কৰিছে। সাধাৰণ অৰ্থত এয়া মোৰ চৰকাৰৰ এক্ট ইষ্ট পলিচিৰ পৰিকাঠামোৰ অন্তৰ্গত। এই সন্মিলনবোৰৰ উপৰি মই আছিয়ানৰ ৫০সংখ্যক বৰ্ষপূ্ৰ্তিৰ বিশেষ অনুষ্ঠান, আঞ্চলিক ব্যাপক অর্থনৈতিক অংশীদাৰিত্ব (RCEP)ৰ নেতৃবৰ্গৰে বৈঠক আৰু আছিয়ান ব্যৱসায়িক আৰু বিনিয়োগ সন্মিলনত ভাগ ল’ম। আছিয়ান ব্যৱসায়িক আৰু বিনিয়োগ সন্মিলনে আছিয়ান সদস্য ৰাষ্ট্ৰসমূহৰ সৈতে বাণিজ্যিক সম্পৰ্ক প্ৰসাৰত ব্যাপক হাৰত উৎসাহিত কৰিব, য’ত আমাৰ সামগ্ৰিক বাণিজ্যৰ হাৰ ১০.৮৫%। মোৰ প্ৰথম ফিলিপাইনছ ভ্ৰমণ কালত মই ফিলিপাইনছৰ ৰাষ্ট্ৰপতি শ্ৰীযুত ৰড্ৰিগো ডুটাৰ্টেৰ সৈতে দ্বিপাক্ষিক বৈঠকত মিলিত হ’ম। মই অন্যান্য আছিয়ান আৰু পূব এছিয়া সন্মিলনৰ নেতাসকলৰ সৈতেও বাৰ্তালাপ কৰিম। তদুপৰি, ফিলিপাইনছত বসবাস কৰা ভাৰতীয় সমূদায়ৰ সৈতেও মিলিত হ’ম। মেনিলাত থকাৰ সময়তে মই আন্তঃৰাষ্ট্ৰীয় ধান গৱেষণা প্ৰতিষ্ঠান (IRRI) আৰু মহাবীৰ ফিলিপাইনছ ফাউণ্ডেশ্যন ইনকৰপ’ৰেচনো(MPFI) পৰিদৰ্শন কৰিম। আন্তঃৰাষ্ট্ৰীয় ধান গৱেষণা প্ৰতিষ্ঠানৰ জৰিয়তে উন্নত মানৰ ধানৰ বীজৰ বৈজ্ঞানিক গৱেষণা আৰু বিকাশ ঘটাই বিশ্বৰ খাদ্য সংকটৰ সমস্যা দূৰ কৰাত বিশ্ব সমূদায়ক সহায় কৰি আহিছে। আন্তঃৰাষ্ট্ৰীয় ধান গৱেষণা প্ৰতিষ্ঠানত কেইবাগৰাকী ভাৰতীয় বৈজ্ঞানিকে কাম কৰাৰ লগতে গৱেষণা আৰু বিকাশত বৰঙণি যোগাইছে। মোৰ কেবিনেটে ১২ জুলাই, ২০১৭ত বাৰাণসীত আন্তঃৰাষ্ট্ৰীয় ধান গৱেষণা প্ৰতিষ্ঠানৰ দক্ষিণ এছিয়া আঞ্চলিক কেন্দ্ৰ স্থাপনৰ বাবে এক প্ৰস্তাৱত অনুমোদন জনাইছে। ফিলিপাইনছৰ মুখ্য কাৰ্যালয়ৰ বাদে বাহিৰত স্থাপন হোৱা আন্তঃৰাষ্ট্ৰীয় ধান গৱেষণা প্ৰতিষ্ঠানৰ এইটো প্ৰথমটো গৱেষণা কেন্দ্ৰ। বাৰাণসীৰ কেন্দ্ৰটোৱে ধানৰ উৎপাদন বৃদ্ধিত সহায় কৰি কৃষকৰ উপাৰ্জন বৃদ্ধি, উৎপাদন ব্যয় হ্ৰাস, মুল্য সংযোজন, বৈচিত্ৰতা আৰু কৃষকৰ দক্ষতা বৃদ্ধিত সহায় কৰিব। মোৰ মহাবীৰ ফিলিপাইনছ ফাউণ্ডেশ্যন ইনকৰপ’ৰেচন ভ্ৰমণে ইয়াৰ কাম-কাজৰ প্ৰতি ভাৰতৰ সমৰ্থন প্ৰদৰ্শন কৰাৰ লগতে অভাৱগ্ৰস্ত লোকসকলক, যিসকলৰ কৃত্ৰিম অংগৰ প্ৰয়োজন, তেওঁলোকক বিনামুলীয়াকৈ “জয়পুৰ ভৰি” প্ৰদান কৰা হ’ব। ১৯৮৯ চনত এই প্ৰতিষ্ঠানটোৰ প্ৰতিষ্ঠাৰ পৰা মহাবীৰ ফিলিপাইনছ ফাউণ্ডেশ্যন ইনকৰপ’ৰেচনে ফিলিপাইনছৰ প্ৰায় ১৫,০০০ লোকক জয়পুৰ ভৰি সংযোগ কৰি নতুন জীৱন দি আহিছে। ভাৰত চৰকাৰে এই মানবীয় কাম-কাজ কৰা ফাউণ্ডেচনলৈ সমৰ্থন আগবঢ়াই আহিছে। মোৰ বিশ্বাস যে মোৰ মেনিলা ভ্ৰমণে ফিলিপাইছনৰ সৈতে ভাৰতৰ দ্বিপাক্ষিক সম্পৰ্কৰ নতুন মাত্ৰা লাভ কৰিব আৰু আছিয়ান দেশসমূহৰ সৈতে আমাৰ ৰাজনৈতিক-নিৰাপত্তা, অৰ্থনৈতিক আৰু সামাজিক-সাংস্কৃতিক ভেঁটি সৃদৃঢ় কৰিব।”
ৰাঁচীত আয়ুষ্মান ভাৰতৰ হিতাধিকাৰীৰে প্ৰধানমন্ত্ৰীৰ বাৰ্তালাপ

প্ৰধানমন্ত্ৰী নৰেন্দ্ৰ মোদীয়ে ১৭ ফেব্ৰুৱাৰী, ২০১৯ তাৰিখে ৰাঁচী ভ্ৰমণ কৰে। ইয়াতেই আয়ুষ্মান ভাৰত যোজনাৰ হিতাধিকাৰীসকলৰ সৈতে তেওঁ মত-বিনিময় কৰে। এই মত বিনিময়ত অনুষ্ঠানত ঝাৰখণ্ডৰ ৰাজ্যপাল শ্ৰীমতী দ্ৰৌপদী মূৰ্মু আৰু ৰাজ্যখনৰ মুখ্যমন্ত্ৰী শ্ৰী ৰঘূবীৰ দাসো উপস্থিত থাকে। এই মত বিনিময় অনুষ্ঠানৰ পূৰ্বে প্ৰধানমন্ত্ৰীয়ে ঝাৰখণ্ডৰ হাজাৰিবাগত উপস্থিত হয় আৰু তাত তেওঁ কয় যে এইয়েই হৈছে ঝাৰখণ্ড, য’ত আয়ুষ্মান ভাৰত যোজনা প্ৰথমবাৰৰ বাবে মুকলি কৰা হৈছিল, আৰু ইয়াৰ দ্বাৰা ইতিমধ্যেই ঝাৰখণ্ডৰ লগতে সমগ্ৰ দেশৰ হেজাৰ হেজাৰ লোক উপকৃত হৈছে। উল্লেখ্য যে ২০১৮ চনৰ ২৩ ছেপ্তেম্বৰ তাৰিখে ৰাঁচীৰ পৰাই প্ৰধানমন্ত্ৰী নৰেন্দ্ৰ মোদীয়ে এই প্ৰধানমন্ত্ৰী জন আৰোগ্য যোজনা চমুকৈ আয়ুষ্মান ভাৰতৰ শুভাৰম্ভ কৰিছিল আৰু এই যোজনাই কালক্ৰমত দেশৰ দৰিদ্ৰ জনতাৰ বাবে এক বৃহৎ সহায়ৰ কাম কৰিছে। প্ৰধানমন্ত্ৰী জন আৰোগ্য যোজনাৰ উদ্দেশ্য হৈছে দৰিদ্ৰ লোকসকলৰ পৰা চিকিৎসা ব্যয়ৰ বোজা আঁতৰ কৰা। মানসম্পন্ন চিকিৎসা সেৱা প্ৰদানেৰে চিকিৎসা ব্যয় বহন কৰিব নোৱাৰো লোকসকলক সহায় কৰাই হৈছে এই আঁছনিৰ উদ্দেশ্য। এই আঁচনিৰ জৰিয়তে প্ৰতিবছৰে প্ৰতিটো পৰিয়ালক ৫ লাখ টকা পৰ্যন্ত স্বাস্থ্য সুৰক্ষা প্ৰদান কৰাৰ ব্যৱস্থা আছে। এই আঁচনিয়ে দেশৰ ৫০ কোটিৰো অধিক লোকক স্বাস্থ্য সুৰক্ষা প্ৰদান কৰিব। বিশ্বৰ আটাইতকৈ ডাঙৰ স্বাস্থ্য আঁচনি হিচাপে অভিহিত হোৱা এই আঁচনিৰে উপকৃত হোৱা লোকৰ সংখ্যা ইউৰোপিয়ান ইউনিয়নৰ জনসংখ্যাৰ সমান বা আমেৰিকা, কানাডা আৰু মেক্সিকোৰ মুঠ জনসংখ্যাৰ সমান।
বাংগালুৰুত দশম সৌন্দর্য লহৰী মহাসমর্পণ অনুষ্ঠানত ভাগ ল’লে প্ৰধানমন্ত্ৰীয়ে

প্রধানমন্ত্রী শ্রী নৰেন্দ্র মোদীয়ে দেওবাৰ বাংগালুৰুত দশম সৌন্দর্য লহৰী মহাসমর্পণ অনুষ্ঠানত উপস্থিত থাকে। সৌন্দর্য লহৰী হ’ল আদি শংকৰাচার্য ৰচিত শ্লোকৰ এক বিশেষ সংকলন। অনুষ্ঠানত উপস্থিত জনসাধাৰণে একেলগে সৌন্দর্য লহৰীৰ শ্লোক উচ্চাৰণ কৰে। এই উপলক্ষে প্রধানমন্ত্রীয়ে কয় যে এই সামূহিক শ্লোক আৰু মন্ত্রোচ্চাৰণৰ পৰিৱেশত তেওঁ এক বিশেষ উৎসাহ আৰু উদ্যম লাভ কৰিছে। কেইদিনমানৰ আগতে তেওঁৰ কেদাৰনাথ ভ্ৰমণৰ অভিজ্ঞতাৰ স্মৰণ কৰি প্ৰধানমন্ত্ৰী মোদীয়ে কয় যে অতি ভিতৰুৱা অঞ্চলৰ লগতে ভাৰতৰ অন্যান্য স্থানতো আদি শংকৰাচার্যই তেওঁৰ সীমিত জীৱনকালত যিবোৰ কাম কৰি গৈছে, সেয়া দেখি তেওঁ অভিভূত হৈ পৰিছে। বেদ আৰু উপনিষদৰ জৰিয়তে আদি শঙ্কৰাচার্যই ভাৰতক একতাৰ দোলেৰো বান্ধিছিল কয় প্ৰধানমন্ত্ৰীয়ে। প্রধানমন্ত্রীয়ে কয় যে আদি শংকৰাচাৰ্যৰ সৌন্দর্য লহৰীৰ সৈতে সাধাৰণ মানুহে অতি সহজতে নিজক খাপ খুৱাই ল’ব পাৰে। শংকৰাচার্যই সমাজৰ পৰা কুফল আৰু কুপ্রথাসমূহ দূৰ কৰিব পাৰিছিল। এইবোৰে যাতে ভৱিষ্যৎ প্রজন্মৰ জীৱনক দুর্বিষহ কৰি তুলিব নোৱাৰে, সেই বিষয়ে তেওঁ বিশেষ সজাগ আছিল। প্রধানমন্ত্রী মোদীয়ে কয় যে আদি শংকৰাচার্যই বিভিন্ন মতাদর্শ আৰু চিন্তাভাৱনাৰ শ্রেষ্ঠ বিষয়সমূহ অনুসৰণ কৰিছিল। ভাৰতীয় সংস্কৃতিৰ বর্তমান ৰূপ আৰু আকাৰত আদি শংকৰাচাৰ্যৰ প্রভাৱ অনস্বীকার্য। এই সংস্কৃতি আজি সর্বজনগ্রাহ্য হৈ উঠিছে। কেৱল ইমানেই নহয়, সেইবোৰ বৰ্তমান ক্রমান্বয়ে প্রসাৰতা লাভ কৰিছে। এই সংস্কৃতিয়েই হ’ল প্রকৃততে নতুন ভাৰত গঠনৰ ভিত্তি। ‘সব কা সাথ, সব কা বিকাশ’–এই মন্ত্রকে সাৰোগত কৰি এক নতুন ভাৰত নিৰ্মাণৰ দিশে অগ্ৰসৰ হৈছে। ভাৰতৰ সাংস্কৃতিক ঐতিহ্যৰ মাজত সকলো ধৰণৰ বৈশ্বিক সমস্যা সমাধান নিহিত আছে– বুলি উল্লেখ কৰি প্রধানমন্ত্রীয়ে কয় যে প্রকৃতিৰ ওপৰত কৰা শোষণৰ বিৰুদ্ধে ভাৰতৱর্ষ সদায় সৰৱ। প্রধানমন্ত্রীয়ে কয় যে আগতে ৩৫০ টকাতকৈও অধিক দামত এলইডি বাল্ব বিক্রী হৈছিল। কিন্তু বর্তমানে ‘উজ্জ্বলা’ আঁচনিৰ অধীনত সেয়া ৪০-৪৫ টকাৰ বিনিময়তে পোৱা যায়। প্ৰধানমন্ত্ৰীয়ে দেশত বৰ্তমানলৈকে ২৭ কোটিতকৈও অধকি এলইডি বাল্ব বিতৰণ কৰা হৈছে বুলি ভাষণ প্রসংগত উল্লেখ কৰে। প্রধানমন্ত্রীয়ে কয় যে এলইডি বাল্ব ব্যৱহাৰৰ ফলত বিদ্যুতৰ বিলত উল্লেখনীয় ৰাহি হৈছে। প্ৰধানমন্ত্ৰী মোদীয়ে কয় যে ‘উজ্জ্বলা’ যোজনাৰ অধীনত ৩ কোটিতকৈও অধিক এলপিজি সংযোগ দিয়া হৈছে। ইয়াৰ ফলত গ্রামাঞ্চলৰ মহিলাসকলৰ প্রাত্যহিক জীৱনত এক ইতিবাচক পৰিৱর্তন লক্ষ্য কৰা গৈছে। ইয়াৰ সমান্তৰালভাৱে প্ৰদূষণমুক্ত পৰিৱেশ গঢ়ি তোলাতো এই আঁচনিয়ে বিশেষভাবে সহায় কৰিছে। প্রধানমন্ত্রীয়ে কয় যে ভাৰতত বৰ্তমান নিৰক্ষৰতা, অজ্ঞতা, অপুষ্টি দুৰীকৰণ, ক’লা ধন তথা দুর্নীতিমুক্ত এখন সমাজ গঢ়ি তোলাৰ লক্ষ্যৰে সর্বতো প্ৰকাৰৰ প্রচেষ্টা অব্যাহত ৰখা প্রয়োজন।
জন্ম বাৰ্ষিকীত ড০ ৰাজেন্দ্ৰ প্ৰসাদক স্মৰণ প্ৰধানমন্ত্ৰী

জন্ম বাৰ্ষিকীত ড০ ৰাজেন্দ্ৰ প্ৰসাদলৈ শ্ৰদ্ধাৰ্ঘ্য নিবেদন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক ‘টুইট’ত প্ৰধানমন্ত্ৰীয়ে কয়; “জন্ম বাৰ্ষিকীত ড০ ৰাজেন্দ্ৰ প্ৰসাদ জীক স্মৰণ কৰিছো। এগৰাকী কিংবদন্তী নেতা, তেওঁ সাহস আৰু পাণ্ডিত্যপূৰ্ণ উদ্যমৰ প্ৰতীক আছিল। তেওঁ ভাৰতীয় সংস্কৃতিৰে দৃঢ় ভাবে প্ৰোথিত আছিল আৰু ভাৰতৰ প্ৰগতিৰ ক্ষেত্ৰত তেওঁ এক ভৱিষ্যদৰ্শী দৃষ্টিভংগীও পোষণ কৰিছিল”।
১৫ ছেপ্টেম্বৰত স্বচ্ছতা হী সেৱা আন্দোলনৰ শুভাৰম্ভ কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে ১৫ ছেপ্টেম্বৰত স্বচ্ছতা হী সেৱা আন্দোলনৰ শুভাৰম্ভ কৰিব। পষেকজোৰা আন্দোলনৰ শুভাৰম্ভণী অনুষ্ঠান উপলক্ষে প্ৰধানমন্ত্ৰীয়ে ভিডিঅ’ কনফাৰেন্সযোগে দেশৰ ১৮টা স্থানৰ বিভিন্ন ক্ষেত্ৰৰ সৈতে জড়িত লোকৰ সৈতে বাৰ্তালাপ কৰিব। প্ৰধানমন্ত্ৰীৰ সৈতে বাৰ্তালাপ কৰিবলগীয়া লোকসকলৰ ভিতৰত স্কুলীয়া ছাত্ৰ-ছাত্ৰী, সেনা জোৱান, আধ্যাত্মিক গুৰু, দুগ্ধ আৰু কৃষি সমবায়ৰ সদস্যবৰ্গ, সাংবাদিক, স্থানীয় চৰকাৰৰ প্ৰতিনিধি, ৰে’লৱেৰ কৰ্মচাৰী, আত্মসহায়ক গোট আৰু স্বচ্ছাগ্ৰহীৰ লগতে অন্যান্য ক্ষেত্ৰৰ একাংশ ব্যক্তি উল্লেখ্যযোগ্য। স্বচ্ছতা হী সেৱা আন্দোলনৰ লক্ষ্য হৈছে ২০১৮ৰ ২ অক্টোবৰত স্বচ্ছ ভাৰত অভিযানৰ চতুৰ্থ বৰ্ষপূৰ্তিৰ আৰু মহাত্মা গান্ধীৰ ১৫০ বছৰীয়া জয়ন্তীৰ শুভাৰম্ভণীৰ লগত সংগতি ৰাখি দেশৰ বিশাল সংখ্যক লোকক স্বচ্ছতাৰ সৈতে জড়িত কৰোৱা। কিছুদিন পূৰ্বে এই আন্দোলনক “বাপুৰ প্ৰতি মহান শ্ৰদ্ধাঞ্জলি” হিচাপে আখ্যা দি প্ৰধানমন্ত্ৰীয়ে এক ভিডিঅ’ বাৰ্তাযোগে দেশবাসীক “এই আন্দোলনৰ অংশ হওক আৰু স্বচ্ছ ভাৰতৰ প্ৰচেষ্টাক শক্তিশালী কৰক” বুলি আহ্বান জনাইছিল।”
বিশ্ব স্বাস্থ্য দিৱস উপলক্ষে জনসাধাৰণলৈ প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে বিশ্ব স্বাস্থ্য দিৱস উপলক্ষে জনসাধাৰণলৈ শুভেচ্ছা জ্ঞাপন কৰিছে। এক বাৰ্তাত প্ৰধানমন্ত্ৰীয়ে কয়, “সু-স্বাস্থ্য মানৱ জীৱনৰ প্ৰগতিৰ ভেঁটি। এই বিশ্ব স্বাস্থ্য দিৱসত মই সকলোকে সু-স্বাস্থ্যৰ অধিকাৰ হোৱাৰ লগতে বিকাশৰ নতুন শিখৰত উপনীত হোৱাটো কামনা কৰিলো। মই বিশ্ব স্বাস্থ্য সংস্থা আৰু অন্যান্যসকলে বিবেচনা কৰা ‘সাৰ্বজনীন স্বাস্থ্য অন্তৰ্ভূক্তি:প্ৰত্যককে, সকলোতে’ শীৰ্ষক বিষয়বস্তুক আদৰণি জনাইছো। সকলোৰে বাবে স্বাস্থ্যৰ যি অভিযান, সেইটোৱে আমাক বিশ্বৰ সৰ্ববৃহৎ স্বাস্থ্যসেৱা আঁচনি আয়ুষ্মান ভাৰত সৃষ্টি কৰিবলৈ প্ৰেৰণা যোগাইছে।”
আঞ্চলিক গ্ৰামীণ বেংকৰ পুনৰ বিনিয়োগ আঁচনিৰ ম্যাদ ২০১৯-২০ লৈ বৃদ্ধিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত আঞ্চলিক গ্ৰামীণ বেংক(আৰআৰবি)ৰ পুনৰ বিনিয়োগ আঁচনিৰ ম্যাদ পৰৱৰ্তী তিনি বছৰৰ বাবে অৰ্থাৎ ২০১৯-২০ লৈ বৃদ্ধিত অনুমোদন জনায়। ইয়াৰ দ্বাৰা আঞ্চলিক গ্ৰামীণ বেংকসমূহে নিৰ্ধাৰিত মুলধনী ক্ষতিশংকাভিত্তিক সম্পদ(চিআৰএআৰ)ৰ অনুপাত ন্যূনতম ৯ শতাংশ হাৰত বৰ্তাই ৰাখিবলৈ সক্ষম হ’ব। প্ৰভাৱঃ চিআৰএআৰৰ বাবে এক সুদৃঢ় মুলধনী কাঠামো আৰু ন্যূনতম প্ৰয়োজনীয়তাৰ স্তৰে আৰআৰবিৰ বিত্তীয় সুস্থিৰতা নিশ্চিত কৰিব, যিটোৱে বিত্তীয় অন্তৰ্ভূক্তিৰ লগতে গ্ৰামাঞ্চলত ঋণৰ প্ৰয়োজনীয়তা পুৰণত গুৰুত্বপূৰ্ণ ভূমিকা পালন কৰিব। সবিশেষঃ দেশত সৰ্বমুঠ ৫৬টা আঞ্চলিক গ্ৰামীণ বেংক কাৰ্যকৰী অৱস্থাত আছে। ২০১৭ৰ ৩১ মাৰ্চ আঞ্চলিক গ্ৰামীণ বেংকসমূহে প্ৰদান কৰা ঋণৰ পৰিমাণ ২,২৮,৫৯৯ কোটি টকা, যিবোৰ নিম্নোলিখিত ধৰণে দিয়া হৈছেঃ বিৱৰণ ঋণৰ পৰিমাণ(কোটি টকা হিচাপত) মুঠ ঋণৰ% মুঠ অগ্ৰাধিকাৰ খণ্ডৰ ঋণ(পিএছএল) ২,০৫,১২২ ৮৯.৭৩% কৃষি (পিএছএলৰ অধীনত) ১,৫৪,৩২২ ৬৭.৫১% উপান্ত কৃষক (কৃষিৰ অধীনত) ১,০২,৭৯১ ৪৪.৯৭% (উৎসঃ নাবাৰ্ড) আঞ্চলিক গ্ৰামীণ বেংকসমূহ পুনৰ বিনিয়োগ আঁচনিখন ২০১২-১৩ আৰু ২০১৫-১৬ বৰ্ষত দুবাৰ সম্প্ৰসাৰণ কৰা হৈছিল। ৩১.০৩.২০১৭ত অন্তিমবাৰ সম্প্ৰসাৰণ কৰা হয়। ৩১.০৩.২০১৭লৈকে প্ৰদান কৰা ধনৰ মুঠ ১১০৭.২০ কোটিৰ ১৪৫০ কোটি টকা ভাৰত চৰকাৰৰ অংশ হিচাপে মুকলি কৰি দিয়া হয়। বাকী ৩৪২.৮০ কোটি টকা যিবোৰ আঞ্চলিক গ্ৰামীণ বেংকৰ চিআৰএআৰ ৯%তকৈ কম, সেইবোৰে ২০১৭-১৮, ২০১৮-১৯ আৰু ২০১৯-২০ বৰ্ষৰ বাবে পুনৰ বিনিয়োগ কৰিব পাৰিব। আঞ্চলিক গ্ৰামীণ বেংকসমূহৰ প্ৰয়োজনীয় পুনৰ বিনিয়োগ পুঁজি আৰু মুলধনৰ সন্দৰ্ভত নাবাৰ্ডৰ পৰামৰ্শমতে সিদ্ধান্ত গ্ৰহণ কৰা হ’ব। পটভূমি: গ্ৰামাঞ্চলৰ উপান্ত কৃষক, কৃষি শ্ৰমিক, শিল্পী আৰু ক্ষুদ্ৰ উদ্যোগীসকলক কৃষিখণ্ডৰ বিকাশ, ব্যৱসায়, বাণিজ্য, উদ্যোগ আৰু অন্যান্য উৎপাদনমুলক কাম-কাজৰ বাবে ঋণ তথা অন্যান্য সুবিধা আগবঢ়োৱাৰ উদ্দেশ্যে আঞ্চলিক গ্ৰামীণ বেংকসমূহ স্থাপন কৰা হয়। আঞ্চলিক গ্ৰামীণ বেংকসমূহ ভাৰত চৰকাৰ, সংশ্লিষ্ট ৰাজ্য চৰকাৰ আৰু পৃষ্টপোষক বেংক ত্ৰিপাক্ষীক স্বত্তাধিকাৰ থাকে, য’ত ক্ৰমে ৫০%, ১৫% আৰু ৩৫% কৈ মুলধনৰ শ্বেয়াৰ থাকে।
সেনা দিৱস উপলক্ষে প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে সেনা দিৱস উপলক্ষে শুভেচ্ছা জ্ঞাপন কৰিছে। প্ৰধানমন্ত্ৰীগৰাকীয়ে কয়, “সেনা দিৱস উপলক্ষে আজি মই দেশৰ সকলো সৈনিক, অৱসৰপ্ৰপ্ত সৈনিক তথা তেওঁলোকৰ পৰিয়াললৈ শুভেচ্ছা জ্ঞাপন কৰিছো।ভাৰতৰ প্ৰতিজন নাগৰিকৰ সেনাবাহিনীৰ প্ৰতি অটল বিশ্বাস আছে আৰু তেওঁলোকক লৈ সকলোৱে গৌৰৱ কৰে।তেওঁলোকে আমাক বিভিন্ন প্ৰাকৃতিক দুৰ্যোগৰ লগতে নানা অঘটনৰ সময়ত সুৰক্ষা প্ৰদান কৰি আহিছে। আমাৰ সেনাবাহিনীৰ লোকসকলে সদায়ে দেশক অগ্ৰাধিকাৰ দি আহিছে।মই দেশৰ হকে প্ৰাণ আহুতি দিয়া সকললৈ শ্ৰদ্ধাঞ্জলি জ্ঞাপন কৰিছো।ভাৰতে আমাৰ বীৰ জোৱানসকলক কেতিয়াও নাপাহৰে।”
যুৱ প্ৰশাসনিক বিষয়াসকলৰ সৈতে বাৰ্তালাপ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ভাৰত চৰকাৰ বিভিন্ন বিভাগত সহকাৰী সচিব হিচাপে নিযুক্তি দিয়া ১৭০গৰাকী যুৱ প্ৰশাসনিক বিষয়াৰ সৈতে বাৰ্তালাপ কৰে। প্ৰধানমন্ত্ৰীয়ে বিষয়াসকলক তেওঁলোকৰ প্ৰশিক্ষণৰ সময়ত হোৱা অভিজ্ঞতাবোৰ সদৰি কৰিবলৈ উৎসাহ যোগায়। তেওঁ বিষয়াসকলৰ সৈতে জন অংশীদাৰ, তথ্য প্ৰবাহ, সম্পদৰ উপযুক্ত ব্যৱহাৰ আৰু প্ৰশাসনৰ প্ৰতি মানুহৰ বিশ্বাসকে ধৰি কেতবোৰ সু-প্ৰশাসনৰ উপাদান সন্দৰ্ভত আলোচনা কৰে। আলোচনাত গ্ৰাম স্বৰাজ অভিযান আৰু আয়ুষ্মান ভাৰত দৰে প্ৰশাসনিক প্ৰচেষ্টাসমূহেও স্থান লাভ কৰে। এই উপলক্ষে প্ৰধানমন্ত্ৰী কাৰ্যালয়ৰ ৰাজ্যিক মন্ত্ৰী ড০ জিতেন্দ্ৰ সিঙৰ লগতে কৰ্মচাৰী আৰু প্ৰশিক্ষণ বিভাগৰ জ্যেষ্ঠ বিষয়াবৰ্গ উপস্থিত থাকে।
স্বচ্ছ ভাৰত অভিযান (গ্রামীণ) ৰূপায়ণৰ অৰ্থে ২০১৮-১৯ বিত্তীয় বৰ্ষত অতিৰিক্ত ১৫,০০০ কোটি টকাৰ বাজেট ধাৰ্য কৰাত কেন্দ্রীয় কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ নেতৃত্বত অনুষ্ঠিত কেবিনেট বৈঠকত আজি স্বচ্ছ ভাৰত অভিযান (গ্রামীণ) ৰূপায়ণত ২০১৮-১৯ বিত্তীয় বৰ্ষৰ বাবে অতিৰিক্ত ১৫,০০০ কোটি টকাৰ বাজেট সহায় সম্পদ সংগ্রহ আৰু পূৰ্বৰ খোৱাপানী মানদণ্ডৰ আন্তঃৰাষ্ট্ৰীয় কেন্দ্ৰৰ নাম খোৱাপানী, অনাময় আৰু মানদণ্ডৰ ৰাষ্ট্ৰীয় কেন্দ্ৰ হিচাপে নামকৰণত কেবিনেটে অনুমোদন জনায়। বৈঠকত ২০১৮-১৯ বিত্তীয় বৰ্ষত নাবার্ডৰ জৰিয়তে স্বচ্ছ ভাৰত অভিযান (গ্রামীণ) ৰূপায়ণৰ লক্ষ্যৰে বাজেটত অতিৰিক্ত ১৫ হাজাৰ কোটি টকা সংগ্রহৰ প্রস্তাৱত অনুমোদন জনায়। ইফালে, স্বচ্ছ ভাৰত অভিযান (গ্রামীণ) পুঁজিক কামত লগোৱাৰ বাবে ৰাষ্ট্ৰীয় খোৱা পানী, অনাময় আৰু মানসম্পন্ন কেন্দ্রক কামত লগোৱা অনুমোদন দিছে। কেন্দ্রীয় কেবিনেটে অনুমোদন জনোৱা এই প্রস্তাৱৰ ফলত স্বচ্ছ ভাৰত অভিযান (গ্রামীণ)ৰ অধীনত দেশৰ ডেৰ কোটি গ্রামীণ পৰিয়াল উপকৃত হ’ব। এই কাৰ্যসূচী ৰূপায়ণ হ’লে গাওঁ পঞ্চায়তসমূহেও গোটা আৰু তৰল পেলনীয়া সমাগ্ৰী ব্যৱস্থাপনাৰ ক্ষেত্রত বিশেষ সুবিধা পাব। গাওঁসমূহত মুকলি স্থানত মলত্যাগ কাৰ্য বন্ধ কৰাৰ ক্ষেত্ৰত সংগৃহীত পুঁজি কামত লগোৱা হ’ব বুলি সিদ্ধান্ত লোৱা হৈছে। উল্লেখ্য যে ২০১৪ চনৰ ২ অক্টোবৰত স্বচ্ছ ভাৰত অভিযান শুভাৰম্ভ কৰি দেশত সাৰ্বজনীন অনাময় ব্যৱস্থাৰ লক্ষ্যত উপনীত হোৱাৰ সংকল্প লোৱা হৈছিল। আৰু ২০১৯ৰ ভিতৰত দেশৰ সকলো পৰিয়ালে এটাকৈ শৌচালয় থকাৰ বাবে ১২,০০০ টকাকৈ প্ৰদান কৰা হৈছে।
বিশ্ব ঊমিয়াধাম কমপ্লেক্সৰ আধাৰশিলা স্থাপন প্ৰধানমন্ত্রীৰ

এই উপলক্ষে সমবেত ৰাইজক উদ্দেশ্যে প্ৰধানমন্ত্ৰীয়ে কয় যে সমাজক শক্তিশালী কৰাৰ বাবে আমাৰ দেশৰ সাধু-সন্ন্যাসীসকলে আমাক মূল্যবান উপদেশ দি গৈছে। তেওঁলোকে অন্যায় আৰু উৎপীড়ণৰ বিৰুদ্ধে মোকাবিলা কৰাৰ শক্তিও যোগাই আহিছে বুলি সদৰি কৰে প্ৰধানমন্ত্রীয়ে। প্ৰধানমন্ত্রীয়ে কয় যে আমাৰ সাধু-সন্ন্যাসীসকলে অতীতৰ সেই ভাল দিশসমূহ যাতে আমি গ্ৰহণ কৰিব পাৰো, তাৰ শিক্ষা দিয়াৰ লগতে সময়ৰ পৰিৱৰ্তনৰ সৈতে খাপ খুৱাই চলাৰ শিক্ষাও প্ৰদান কৰি গৈছে৷ জনসাধাৰণক উপকৃত কৰা প্ৰচেষ্টাসমূহ সন্দৰ্ভত ক’বলৈ গৈ প্ৰধানমন্ত্রীয়ে কয় যে কেন্দ্রীয় চৰকাৰে সৰু পৰিসৰত কাম কৰিব নিবিচাৰে, বিশাল পৰিসৰত সমাজৰ সকলো শ্রেণীৰ লোকক উপকৃত কৰিব পৰাধৰণৰ কাম কৰিব বিচাৰে৷ সামাজিক পৰ্যায়ত দেশৰ তৰুণ প্ৰজন্মক ভাল শিক্ষা প্ৰদানৰ গুৰুত্ব সম্পৰ্কেও কয় প্ৰধানমন্ত্রীয়ে। প্ৰধানমন্ত্ৰীয়ে লগতে কয় যে যিসকলে মা ঊমিয়াক বিশ্বাস কৰে, তেওঁলোকে কেতিয়াও কন্যাভ্রূণ হত্যা কৰাটোক সমর্থন কৰিব নোৱাৰে। প্ৰধানমন্ত্রীয়ে প্ৰসংগক্ৰমে লিংগ বৈষম্যহীন সমাজ গঢ় দিবলৈ উপস্থিত ৰাইজৰ প্ৰতি আহ্বান জনায়৷